Moose in a Moose Sweater Fine-Art Print by Rachel Nieman at MasterPrints.com
Rachel Nieman Moose in a Moose Sweater
Product ID#: 1038389
Title: Moose in a Moose Sweater Jy bou nie jou lewe in ’n fabriek nie | Netwerk24
Jy bou nie jou lewe in ’n fabriek nie
Deur Stephan Joubert 28 Desember 2019 00:00
Jou eie lewe en jou familie s’n is nie produkte wat iewers in ’n fabriek op ’n vervoerband aanmekaargesit word nie. Jy ontwerp dit nie haarfyn op ’n tekenbord en daarna bou jy dit stelselmatig van hierdie plan af nie.
Jy bou jou lewe op die Rots waarvan Jesus in Matteus 7 praat. Dan gaan jy stormbestand die nuwe jaar in.
Jou lewe speel af in die regte lewe. Jy maak jou planne, maar dan gebeur onverwagse en onvoorsiene dinge op jou lewenspad. En dan is God ook daar met wie jy moet rekening hou. Jakobus 5 waarsku met reg teen ’n leefstyl wat met oordadige selfversekerdheid tot wie weet waar in die toekoms uitgewerk word. Jakobus sê ons moet eerder sê: As God wil en ons leef, dan sal ons dit of dat met ons lewe doen. “Deo volente” – as God wil!
So klink wysheid – ook vir 2020. So ’n nederige manier van leef trek maklik God se oog. So ’n leefwyse maak voorsiening vir die regte aanpassings aan jou eie planne. Nog meer, dit oorroep soms jou beste planne. Dit maak dat God se plan joune word.
Jy vra nie net die Here se goedkeuring vir jou eie besluite wanneer jy dringende hemelse raad benodig nie. Jy is nie die finale argitek van al jou lewensplanne nie. Jy speel ook nie gedurig eienaar-bouer van jou lewe nie. Jy vertrou die Here se Gees daarmee. Jy vertrou Hom as bouer en ook binnehuisversierder. Jy bou jou lewe op die Rots waarvan Jesus in Matteus 7 praat. Dan gaan jy stormbestand die nuwe jaar in.
Meer oor: Stephan Joubert | Lewe | Goeie Nuus | Bou